**Ministru kabineta noteikumu “Grozījums Ministru kabineta 2012. gada 18.decembra noteikumos Nr.913 „Noteikumi par garantēto minimālo ienākumu līmeni”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2012.gada 18.decembra noteikumos Nr.913 „Noteikumi par garantēto minimālo ienākumu līmeni”” (turpmāk – noteikumu projekts) mērķis ir nodrošināt pabalsta garantētā minimālā ienākumu (turpmāk – GMI) līmeņa nodrošināšanai apmēra pieaugumu, saskaņojot to ar pašvaldību finanšu iespējām. Noteikumu projekts paredz, ka noteikumi stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojums: 1. Sociālo pakalpojumu un sociālās palīdzības likuma (turpmāk – likums) 36.panta pirmā daļa nosaka, ka [GMI līmeni](http://pro.nais.lv/naiser/text.cfm?Ref=0103012002103132805&Req=0103012002103132805&Key=0101032009121501489&Hash=) nosaka un katru gadu saistībā ar gadskārtējā valsts budžeta likuma projektu pārskata Ministru kabinets;
2. 2019.gada 15.maija Labklājības ministrijas (turpmāk – ministrija) un Latvijas Pašvaldību savienības (turpmāk – LPS) vienošanās – no 2020. gada 1. janvāra palielināt GMI līmeni, nosakot to 64 *euro* apmērā.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jau vairāku gadu garumā valstī saglabājas relatīvi augsts nabadzības riskam pakļauto iedzīvotāju īpatsvars un izteikta ienākumu nevienlīdzība. Saskaņā ar Latvijas Republikas Centrālās statistikas pārvaldes (turpmāk – CSP) veiktā Ienākumu un dzīves apstākļu apsekojuma (EU-SILC[[1]](#footnote-1)) datiem 2017.gadā 28,4% iedzīvotāju bija pakļauti nabadzības riskam vai sociālajai atstumtībai. Tas ir par 0,2 procentpunktiem vairāk nekā 2016.gadā, kad nabadzības vai sociālās atstumtības riskam bija pakļauti 28,2% iedzīvotāju. **2017. gadā Latvijā nabadzības riskam**[[2]](#footnote-2)**bija pakļauti 446 tūkstoši jeb 23,3 % iedzīvotāju – par 1,2 procentpunktiem vairāk nekā 2016. gadā, liecina CSP 2018. gadā veiktās iedzīvotāju aptaujas dati.** 2017. gadā, palielinoties rīcībā esošajiem ienākumiem, pieauga arī nabadzības riska slieksnis – līdz 367 eiro mēnesī vienas personas mājsaimniecībai (2016. gadā – 330 eiro mēnesī). Mājsaimniecībām ar diviem pieaugušajiem un diviem bērniem līdz 14 gadu vecumam nabadzības riska slieksnis 2017. gadā sasniedza 770 eiro mēnesī (2016. gadā – 694 eiro mēnesī). **Šo iedzīvotāju rīcībā esošie ienākumi bija zem nabadzības riska sliekšņa.** Tie ir cilvēki, kuri dzīvo zemu ienākumu vai zemas darba intensitātes mājsaimniecībās un ir materiāli atstumti. Pabalsts GMI līmeņa nodrošināšanai ir galvenais atbalsts ienākuma veidā trūcīgām personām. Šis ir zemākais ienākuma atbalsta veids cilvēkiem, kuriem nav nekādu ienākumu vai tie ir ļoti zemi. GMI pabalstu aprēķina kā starpību starp Ministru kabineta (no 2018.gada 1.janvāra 53,00 *euro*) vai pašvaldības noteikto (no 53,00 *euro* līdz 128,06 *euro*) GMI līmeni katram ģimenes loceklim un trūcīgas ģimenes (personas) kopējiem ienākumiem.Lai nodrošinātu mērķētu atbalstu iedzīvotājiem ar viszemākajiem ienākumiem, jau 2014.gadā Ministru kabinets atbalstīja Labklājības ministrijas izstrādāto koncepciju „Par minimālā ienākuma līmeņa noteikšanu” (turpmāk – Koncepcija), kuras virsmērķis ir uz solidaritātes principiem balstīta nabadzības un ienākumu nevienlīdzības mazināšana, nosakot metodoloģiski pamatotu un sociālekonomiskajai situācijai atbilstošu minimālā ienākuma līmeni, kas kalpotu par atskaites punktu sociālās drošības sistēmas jomu ietvaros noteikto atbalsta pasākumu pilnveidošanai. Lai nodrošinātu Koncepcijas pakāpenisku īstenošanu, ministrija ir sagatavojusi politikas plānošanas dokumentu “Plāns minimālo ienākumu līmeņa pilnveidošanai 2020.-2021.gadam” (turpmāk – Plāna projekts) un 2019.gada 26.jūnijā iesniegusi Valsts kancelejā izskatīšanai Ministru kabineta sēdē *(VSS-392 prot.Nr.18 12.§* [[3]](#footnote-3)*)*. 2019.gada 15.maijā ministrijas un LPS ikgadējo sarunu laikā, klātesot tiesībsargam, tika panākta konceptuāla vienošanās par Plāna projektā iekļautajiem pasākumiem un to *secīgu ieviešanu,* vispirms veicot Plāna projektā paredzētos pasākumus valsts pusē - 2020.gadā paredzēts valsts budžeta līdzekļu ieguldījums materiālās situācijas uzlabošanā iedzīvotājiem ar viszemākajiem ienākumiem, savukārt 2021.gadā paredzēts pašvaldību budžeta līdzekļu ieguldījums, t.sk. GMI līmeņa celšana, piemērojot ekvivalences skalu, veicot izmaiņas Vienotajā pašvaldību sociālās palīdzības informācijas sistēmā SOPA. Papildus ārpus Plāna projektā paredzētajiem pasākumiem ministrijas un LPS sarunās tika panākta vienošanās, ka no 2020.gada 1.janvāra GMI līmenis tiks paaugstināts no līdzšinējiem 53 *euro* līdz 64 *euro[[4]](#footnote-4)* uz vienu personu mājsaimniecībā, nepiemērojot ekvivalences skalu, jo tam nepieciešamas izmaiņas SOPA programmā. Lai no 2020.gada 1.janvāra palielinātu ienākuma atbalstu cilvēkiem ar viszemākajiem ienākumiem, ir sagatavots noteikumu projekts.Vienlaikus jāņem vērā, ka, palielinot valsts un pašvaldību sniegto atbalstu nabadzības un ienākumu nevienlīdzības riskiem visvairāk pakļautajām sabiedrības grupām, tas ir nosakāms atbilstoši valsts un pašvaldību finansiālajām iespējām un samērīgi ar citu iedzīvotāju grupu situāciju un interesēm, izvērtējot esošos sociālekonomiskos apstākļus un ieviešamo atbalsta pasākumu ietekmi uz valsts ekonomiku kopumā, saglabājot iedzīvotāju motivētu iesaisti darba tirgū, ar mērķi gūt pastāvīgus un patstāvīgus ienākumus, tādējādi mazinot atkarību no valsts un pašvaldību garantētajiem pabalstiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Par GMI līmeņa paaugstināšanu no 2020.gada 1.janvāra tika panākta vienošanās ministrijas un LPS ikgadējās sarunās 2019.gada 15.maijā.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Statistikas dati liecina, ka laika periodā no 2015.gada līdz 2018.gadam GMI pabalsta saņēmēju skaits samazinājās 1,6 reizes: no 34 218 personām 2015.gadā līdz 20 878 personām 2018.gadā (skatīt 1.tabulu). 2018.gadā GMI pabalstu saņēma tikai 1,1 % no iedzīvotājiem un 5,4 % no pirmajā kvintiļu grupā ietilpstošajiem iedzīvotajiem. 1.tabula. GMI pabalsta saņēmēju skaita dinamika 2015. – 2018.gadā.

|  |  |  |  |  |
| --- | --- | --- | --- | --- |
| **GMI pabalsta saņēmēji** | **2015** | **2016** | **2017** | **2018** |
| GMI pabalstu saņēmušo personu skaits | 34 218 | 27 769 | 25 823 | 20 878 |
| t.sk. bērni | 8 994 | 6 120 | 5 953 | 4 316 |
| no tiem bērni ar invaliditāti | 508 | 360 | 368 | 278 |
| strādājošas personas | 3 292 | 2 430 | 2 313 | 1 767 |
| nestrādājošas personas | 14 083 | 11 779 | 10 286 | 7 927 |
| personas bērna kopšanas atvaļinājumā | 922 | 648 | 615 | 475 |
| pilngadīgas personas ar invaliditāti | 4 050 | 3 743 | 3 659 | 3 407 |
| pensijas vecuma personas | 2 877 | 3 049 | 2 997 | 2 986 |
| *GMI pabalstu saņēmušo personu īpatsvars no trūcīgo personu kopskaita, %* | *41.5* | *40.4* | *41.5* | *41.4* |
| *GMI pabalstu saņēmušo personu pirmās kvintiļu grupas pārklājums (privātajās mājsaimniecībās), %* | *8.7* | *7.1* | *6.6* | *5.4* |
| *GMI pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *1.7* | *1.4* | *1.3* | *1.1* |

Tiek prognozēts GMI pabalsta saņēmēju skaita samazinājums 2019.gadā par 8.3%. Tiek prognozēts, ka GMI pabalstu saņems 19 135 personas. Ņemot vērā, ka GMI līmeņa pieaugums ir tikai 11 *euro* un tiek prognozēts GMI pabalsta saņēmēju skaits pieaugs tikai nedaudz (par 4944 personām), pašvaldību sociālā dienesta sociālā darba speciālistiem daba apjomu tas praktiski neietekmēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projektam nebūs ietekme uz tautsaimniecību, kā arī uz administratīvo slogu. |
| 3. | Administratīvo izmaksu monetārs novērtējums | Fiziskām personām, kuras pretendē uz GMI pabalstu, un pašvaldību sociālā dienesta sociālā darba speciālistiem, kuri aprēķinās GMI pabalsta apmēru, nebūs papildu administratīvo izmaksu.Pašvaldību sociālajiem dienestiem nebūs jāpārrēķina jau piešķirtie GMI pabalsti, jo Ministri kabineta 2009.gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 12.1 punktā noteikts sekojoši: *Ja saskaņā ar normatīvajiem aktiem par garantēto minimālo ienākumu līmeni šis līmenis tiek mainīts, personām, kurām pabalsts garantētā minimālā ienākumu līmeņa nodrošināšanai piešķirts līdz garantētā minimālā ienākumu līmeņa izmaiņu dienai, pabalsta apmērs netiek pārskatīts, ja nav mainījušies citi apstākļi, kas bija par pamatu sociālās palīdzības sniegšanai.*Savukārt pašvaldību domēm vai to sociālajiem dienestiem to administratīvās izmaksas SOPA programmas izmaiņām noteikumu projekta ieviešanai nepārsniegs 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |  |  |  |  |  |  |  |
| 2. Budžeta izdevumi |   |  |  |  2011187 |  |  5919987 |  4977922 |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets\* |  |   |  |  2011187 |   |  5919987 |  4977922 |
| 3. Finansiālā ietekme |   |   |   | - 2011187 |   |  -5919987 |  -4977922 |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets\* |   |   |   | - 2011187 |  |  -5919987 |  -4977922 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X | - 2011187 | X |  -5919987 |  -4977922 |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets\* |   | - 2011187 |  -5919987 |  -4977922 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **\****Plānotais finansējuma pieaugums 2020.gadā 2 011 187 euro apmērā, 2021.gadā 5 919 987 euro apmērā un 2022.gadā 4 977 922 apmērā aprēķināts pret 2018.gada faktisko izpildi (5 497 602 euro apmērā).* **LM aprēķini un skaidrojums** *(aprēķini veikti excel vidē, līdz ar to, matemātiski noapaļojot divas zīmes aiz komata, var rasties nobīdes aprēķinos):***2018.gadā** GMI pabalstu saņēma **20 878** personas, t.sk. bērni 4 316; nestrādājošas personas – 7 927 un pārējās personas darbspējīgā vecumā 2 242, personas ar invaliditāti 3 407; pensijas vecuma personas – 2 986. **2018.gadā** GMI pabalstam izlietoti **5 497 602 *euro.*** Vidējais GMI pabalsta apmērs personai mēnesī 2018.gadā bija 42,22 *euro*, bet GMI pabalsta saņemšanas ilgums 2018.gadā bija 6,24 mēneši. **2019.gadā** GMI līmenis netiek paaugstināts, līdz ar to tiek prognozēts GMI pabalsta saņēmēju skaita samazinājums par 8,3%. Tiek prognozēts, ka GMI pabalstu saņems **19** **135** personas un GMI pabalstam tiks izlietoti **5 045 911** *euro*.**2020.gadā** GMI līmenis tiek paaugstināts, līdz 64 *euro* mēnesī**[[5]](#footnote-5)**, līdz ar to tiek prognozēts GMI pabalsta saņēmēju skaita pieaugums par 15,33% . Tiek prognozēts, ka GMI pabalstu saņems **24079** personas un GMI pabalstam tiks izlietoti **7 508 789** *euro*.**2021**.gadā, ņemot vērā, ka GMI līmenis pirmajai personai tiek noteikts 99 *euro*; parējām personām mājsaimniecībā, nosakot GMI līmeni, tiek piemērots koeficients 0,7, t.i., viņu GMI līmenis veido 69 *euro,* tiek pieņemts, ka „pirmo personu” skaits mājsaimniecībā pieaugs par 77,3%, otro un pārējo mājsaimniecības locekļu skaits pieaugs par 54,1%, turklāt ņemot vērā arī pensijas vecuma personām veiktos pasākumus, kas samazinās pensijas vecuma personu skaitu GMI pabalsta saņēmēju vidū, GMI pabalsta saņēmēju skaits kopā tiek prognozēts   **29 517** personas. Nepieciešamais finansējums 2021.gadā tiek prognozēts  **11 417 589** *euro,* kas aprēķināts šādi: * 11 269 “pirmās strādājošās personas mājsaimniecībā” nepieciešamie līdzekļi gadā = 5  407 228*euro*
* 7961 “pirmās nestrādājošās personas mājsaimniecībā” nepieciešamie līdzekļi gadā = 2 624 939*euro*
* 10 287 pārējās personas mājsaimniecībā nepieciešamie līdzekļi gadā =3 385 422 *euro*

**2022.gadā** attiecībā uz GMI pabalsta apmēru nekādi pasākumi nav paredzēti, tāpēc GMI pabalsta saņēmēju skaits samazināsies, kas prognostiski būtu   **27 085** personas.Nepieciešamais finansējums 2022.gadā tiek prognozēts  **10 475 524** *euro*, kas aprēķināts šādi: * 10 341 “pirmās strādājošās personas mājsaimniecībā” nepieciešamie līdzekļi gadā = 4 961 558 *euro*
* 7 308 “pirmās nestrādājošās personas mājsaimniecībā” nepieciešamie līdzekļi gadā = 2 408 647 *euro*
* 9 436 pārējās personas mājsaimniecībā nepieciešamie līdzekļi gadā =3 105 319*euro*

2.tabula. Prognozētā GMI pabalsta saņēmēju skaita dinamika un finansējums 2018. – 2022.gadā.

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
| **Kopā GMI pabalstu saņēmušo personu skaits** | 20 878 | 19 135 | 24 079 | 29 517 | 27 085 |
| t.sk. bērni | 4 316 | 3 959 | 4 978 | 5 535 | 5 079 |
| nestrādājošas personas | 7 927 | 7 272 | 9 142 | 10 222 | 9 380 |
| pensijas vecuma personas | 2 986 | 2 739 | 3 444 | 4 351 | 3 992 |
| pilngadīgas personas ar invaliditāti | 3 407 | 3 126 | 3 929 | 4 590 | 4 212 |
| pārējie GMI pabalsta saņēmēji  | 2 242 | 2 039 | 2 586 | 4 819 | 4 422 |
| **Izlietotie/nepieciešamie līdzekļi, *euro*** | 5 497 602 | 5 045 911 | 7 508 789 | 11 417 589 | 10 475 524 |
| **Nepieciešamā finansējuma pieaugums pret 2018.gadu, *euro*** | - 989 88 (pret 2017.gadu) | -451 691 | 2 011 187 | 5 919 987 | 4 977 922 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pašvaldību saistošie noteikumi, ja tajos norādīts Ministru kabineta noteiktais GMI līmenis.  |
| 2. | Atbildīgā institūcija | Pašvaldību domes. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) 2019.gada 28.jūnijā tika ievietota Labklājības ministrijas tīmekļvietnē  <http://www.lm.gov.lv/lv/aktuali/lm-dokumentu-projekti>sadaļā “Sabiedrības līdzdalība”, aicinot sabiedrību izteikt savu viedokli par projektu līdz 2019.gada 15.jūlijam. |
| 2. | Sabiedrības līdzdalība projekta izstrādē | Atsauksmes norādītajā laikā netika saņemtas. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību domes un sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo funkciju un uzdevumu ietvaros. Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav  |

Anotācijas V sadaļa – projekts šīs jomas neskar.

Labklājības ministre R.Petraviča

Pavasare 67012661

maruta.pavasare@lm.gov.lv

1. EU-SILC apsekojams katru gadu pēc vienotas metodoloģijas tiek veikts visās ES dalībvalstīs. Tajā tiek iegūta plaša informācija par iedzīvotāju ienākumiem un dzīves apstākļiem (mājokli, nodarbinātību, veselību u.c.), t.sk. rādītāji, kas raksturo nabadzības risku un sociālo atstumtību. [↑](#footnote-ref-1)
2. **Nabadzības riska indekss –**iedzīvotāju īpatsvars (procentos), kuru ekvivalentie rīcībā esošie ienākumi ir zem nabadzība riska sliekšņa. **Nabadzības riska slieksnis** ir 60 % no ekvivalento rīcībā esošo ienākumu mediānas. **Mediāna ir augošā vai dilstošā kārtībā sakārtotu novērojumu centra vērtība jeb sadalījuma viduspunkts.** [↑](#footnote-ref-2)
3. Plāna projekts pieejams: <http://tap.mk.gov.lv/lv/mk/tap/?pid=40472799> [↑](#footnote-ref-3)
4. Minimālā ienākuma slieksnis vienas personas mājsaimniecībai pie 13 % no ienākumu mediānas. [↑](#footnote-ref-4)
5. Ņemot vērā, ka Sociālo pakalpojumu un sociālās palīdzības likuma 36.panta pirmajā daļā noteikts, ka GMI līmeni nosaka un katru gadu saistībā ar gadskārtējā valsts budžeta likuma projektu pārskata Ministru kabinets, papildus ārpus Plānā paredzētajiem pasākumiem Labklājības ministrijas un Latvijas Pašvaldību savienības sarunās 2019.gada 15.maijā tika panākta vienošanās, ka no 2020.gada 1.janvāra GMI līmenis tiks paaugstināts no līdzšinējiem 53 *euro* līdz 64 *euro* uz vienu personu mājsaimniecībā, nepiemērojot ekvivalences skalu. Lai nodrošinātu šīs izmaiņas, tiks veikti grozījumi Ministru kabineta 2012.gada 18.decembra noteikumos Nr.913 “Noteikumi par garantēto minimālo ienākumu līmeni”. [↑](#footnote-ref-5)